Herpes | SkalkSkryf
Ou Nuus »
September 5, 2011 deur Louwie
Elendig swaer, heel elendig is die afliksie. Waterpokkies, of soos doe oumense dit noem gordelroos (Herpes zoster). Waarom die ding in sy pokkies fase Vericella zoster genoem word en met sy herverskeining na `n lang dormante fase, maar nog steeds as dieselfde virus, nou skielik Herpes word is vir my duister. Miskien weet iemand van julle hoe dit werk?
Miskien werk dit soos hierdie beelde wat eers `n motorkar was, maar na `n kustenaar dit beet gehad het is dit nou `n hond.
Hoe ook al, dit is vreemd hoe die ding werk. Sodra mense hoor van jou gordelroos, dan het elkeen te vertel van `n oom of antie of vriend en so aan wat ook die ding opgedoen het en hoe erg hulle gely het. Gewone, dood goeie mense kom vertel jou dit. Miskien is dit veronderstel om my te laat beter voel omdat ek nou weet daar is baie ander mense wat voor my die ding beleef het. Of miskien moet dit my laat slegter voel, ek weet nie.
Nou het ek al gewonder wat sal gebeur as ek sê ek het eintlik Herpes simplex (HSV 2 variasie). Sal die mense dan nog vir my kom vertel ja jong, my sussie, Ouma en Ma het ook die ding opgetel. Hulle het hel gehad met die storie. Is erg, baie erg. Of gaan hulle maak asof hulle nog nooit iemand geken het wat die virus met hulle saamgedra het nie en my siekte ignoreer en oor die weer begin praat?
Maar die pes in die oog is n gebodder. Dit pyn sporadies, sig is erg bevoeter en die gemoed is effe donkerder as gewoonlik. Of dit die gevolg van die medikasie is, en of dit die werking van die gogga is weet ek nie, maar mens is moeg, dodelik moeg en uitgeput vandat jy opstaan tot jy gaan slaap. Die ergste is dat jy nie eers meer `n ou glasie osbloed of bier kan drink om te help vergeet van die sonde nie.
As jy dan nog vir jouself werk is daar nie tyd om in die kooi te gaan lê en die boosheid so uit te sweet nie. Vrougoed bestuur die kar terwyl die half blinde ou heeltyd vir haar vertel hoe sy moet ry, en dit gee oneidige struweling en onvrede in die huis af. Maar ons ploeg voort. As `n halstarrige hart en die groot K die ou nie kon onder kry nie, sal die ongeskikte ou virussie dit nog minder kan doen.
Groete en dankie vir die belangstelling. ( en sterkte aan ooms en anties en neefs en niggies wat ook die ding aan die lyf het.)
Posted in Uncategorized | Tagged Gordelroos, Herpes zoster | 10 Kommentaar
op September 5, 2011 at 11:51 nm alleman
op September 6, 2011 at 11:05 vm MaanKind
Ek vloek saam. Ek herstel ook daarvan, en was vanoggend te moeg om op te staan. En te seer.
Hoop jy is spoedig beter.
op September 6, 2011 at 12:03 nm Andrew
'Liefie, ek het herpes in my oog.'
Oe ek wens ek was 'n vlieg teen die muur toe jy haar dit vertel. 😆
Behoort jy nou aan die "mile eye club"?
op September 6, 2011 at 7:01 nm Louwie
Dankie Klip 😀
Dankie ook aan alleman vir die sterkte toegewens, man het dit nodig.
op September 6, 2011 at 7:05 nm Louwie
Maankind, lanklaas van jou gehoor. Jammer dat jy nou ook die gogga opgetel het. Dit gaan Andrew nou dalk allerhande idees gee 😯
Het self vandag gaan werk en toe weer huis toe gekom en gaan lê. Was nie `n goeie dag nie.
Sterkte vir jou ook. Ek is seker `n mens herstel baie gouer daar by die see as hier in Sodom.
op September 6, 2011 at 7:14 nm Louwie
Ha ha, Andrew. "mile eye club" …. het nog nooit so daaraan gedink nie.
Maar soos jy kan sien is die gevolge van lidmaatskap aan die klub beslis nie eufories soos in die geval van die "mile high" een nie en dus nie aan te beveel nie.
Jy kan dit beslis toewens aan die bliksems wat jou gnompies gesteel het, dit sal hulle twee keer laat dink voor hulle dit weer sal doen.
op September 7, 2011 at 8:22 vm demoerin
😆 Mile Eye Club
Wel nou "ken" ek ook iemand wat dit al gehad het. Ek maak notas van jou suffering dat ek eendag om 'n braai sal kan saampraat.
op November 10, 2011 at 7:57 nm Andrew
Jislike Louwie, ek vind nou maar eers uit watse pes daai virus is. En dan is daar nog soveel variasies daarby dat dit moeilik is om die presiese ding te identifiseer. Een manier is bloed toetse. Ek het nou onlangs gedink ek het HSV 2 (Simpleks 2) omdat my stuitjie vir so lank seer was. Iewers het ek gelees die virus vestig homself in jou ruggraat naby jou stert en dit veroorsaak pyn in daai area. Na bloed toetse was die uitslag gelukkig negatief maar ek is wel positief vir Herpes Simplex 1. My seer stuitjie is tien teen een die gevolg van 'n surfski besering.
My dokter voel dat al hierdie variasies van die virus so na aan mekaar is dat dit nie sin maak om te onderskei tussen hulle nie. Wel miskien is dit so as jy 'n dermatoloog is, maar as jy net 'n gewone ou in die straat is dan maak Simpleks twee 'n f()kken groot verskil in jou seks lewe!
Eddie Murphy: http://www.youtube.com/watch?v=EDhmm4GWE8Q
op November 11, 2011 at 8:31 nm Louwie
Die ding is `n bliksem Andrew. Net toe ek dink ek is nou oor dit, toe slaan hy (of is dit `n sy?) weer toe. Oog van voor af op dim. Nou fight ons hom maar weer met druppels en salfies.
Meen dit nou jy gaan jou sekslewe inkort? Hel, mens kan ook nie meer pret hê in hierdie lewe nie 😀
Maar as mens se stert pyn het jy nie veel van `n keuse nie. As dit nie die Simplex 2 is wat die pyn veroorsaak nie, kan dit bladsy 15 van die Kama Sutra wees 😯
op November 15, 2011 at 6:04 nm Andrew
'n Mens moet 'n sekslewe he om mee te begin as jy hom wil inkort. 🙂
As ek jou moed kan inpraat, dit raak beter met tyd. (Die siekte en jou sekslewe. 😉 ) Soos ek dit verstaan bou jou ligaam 'n weerstand op teen die virus en elke keer wat dit toeslaan is die effek minder erg as die vorige keer. Ek kan byvoorbeeld nie eers meer onthou waneer laas ek 'n koorsblaar op my tong gehad het nie.